Dio uf dean erschto Blick eindeutige Definition hat abor trotzdem a paar Unklarheit wio zum Bischpiel d'"Größe" und s'"Abgrenztsin" - z Dänemark zum muss a Schtadt mindeschtens 200 Inwohnar hea, im Dütsche und z'Frankreich sand as 2000 Inwohnar, i de Schwiiz 10 000 und z'Japan 50.000 Inwohnar, dass a Siedlung als Schtadt bezeichnot werdo ka. Dorzuo kunnt der ursprüngliche Wortschtamm der usom Mittloltar vom Schtadträt her kunnt. Das ischt s'Rät uf ogone Vorwaltung, d'Freiheit vo jedom Inwohnar, s'Markträt, s'Rät für Gerichtsbarkeit, d'Ufhäbung vo dor Leibeigenschaft, s'Zollrät und s'Münzrät. Ou hützutags isch a beschtimmte Inwohnarzahl no ka Garantie zur Erhebung vo anama Dorf odr anar Marktgmuond zu anar Schtadt. As ischt allad no nötig dass a höhere offizielle Schtell (Exekutive) dean Beschluss usdrücklich fasst. Im Dütsche wär das zum Bischpiel d Landesregierung.